Παλαιότερα, η έκθεση ήταν κλειδωμένη με την πρώτη λήψη σε μια ριπή συνεχών λήψεων υψηλής ταχύτητας. Η έκδοση 2.0 του firmware, ωστόσο, προσθέτει υποστήριξη για την παρακολούθηση AE σε λειτουργία συνεχών λήψεων υψηλής ταχύτητας (παρατεταμένη), επιτρέποντας στις φωτογραφικές μηχανές να παρακολουθούν την έκθεση ακριβώς όπως γίνεται με την εστίαση (παρακολούθηση AF). Αυτό εξασφαλίζει ότι σε όλες τις φωτογραφίες που έχουν αποτυπωθεί σε μια ριπή συνεχών λήψεων υψηλής ταχύτητας δεν έχει γίνει μόνο εστίαση, αλλά παρουσιάζεται επίσης η βέλτιστη έκθεση, ακόμη και όταν αλλάζει η φωτεινότητα της σκηνής κατά τη διάρκεια της ριπής.